אנטוני שר

סר אנטוני שר, KBE (באנגלית: Antony Sher; 14 ביוני 1949 – 3 בדצמבר 2021) היה שחקן יהודי-אנגלי יליד דרום אפריקה. שר זכה פעמיים בפרס אוליבייה והיה מועמד לפרס ארבע פעמים. ב-1982 הצטרף ללהקה השייקספירית המלכותית ושיחק בתפקידים רבים עם הלהקה. כמו כן הופיע שר בקולנוע ובטלוויזיה, ועסק גם בכתיבה ובבימוי בתיאטרון. שר ובן זוגו גרגורי דוראן היו אחד הזוגות ההומואים הראשונים שנרשמו באיחוד אזרחי בממלכה המאוחדת.

ביוגרפיה
שר נולד בקייפטאון בדרום אפריקה לעמנואל ומרג'רי שר, משפחה יהודית ליטאית. הוא גדל בפרוור סי פוינט. בן דודו היה המחזאי רונלד הארווד. שר עבד רוב ימיו בממלכה המאוחדת והוא היה אזרח בריטי.

ב-1968 אחרי שסיים את שירות החובה בצבא הדרום-אפריקני, עבר ללונדון כדי להיבחן לבתי הספר למשחק "Central School of Speech and Drama" ואקדמיה המלכותית לאמנות הדרמה (RADA), אבל לא התקבל. הוא למד בין השנים 1969 ל-1971 באקדמיית דאגלס ובר לאמנות הדרמה. אחרי הלימודים הופיע עם להקת התיאטרון Gay Sweatshop. ב-1982 הצטרף ללהקה השייקספירית המלכותית (RSC).

קריירה
בשנות השבעים של המאה העשרים היה שר חלק מקבוצה של שחקנים וכותבים צעירים שעבדו בתיאטרון ליברפול אברימן. הקבוצה כללה אישים כגון הכותבים וילי ראסל ואלן בליסדייל, והשחקנים טרוור איב, ברנרד היל, ג'ונתן פרייס וג'ולי וולטרס.

עם הלהקה השייקספירית המלכותית הופיע שר בתפקיד הראשי במחזה "טרטיף", ובדמות השוטה במחזה "המלך ליר". הפריצה הגדולה שלו הייתה ב-1984 כששיחק בתפקיד הראשי במחזה "ריצ'רד השלישי" וזכה בפרס אוליבייה על הופעתו. מאז שיחק בהפקות כגון "טמבורליין", "סיראנו דה ברז'ראק", "סטנלי" ו"מקבת'". הוא הופיע בתפקיד ג'ון פלסטף במחזות "הנרי הרביעי, חלק ראשון" ו"הנרי הרביעי, חלק שני" שהוצגו בסטרטפורד-אפון-אייבון ובסיבוב הופעות לאומי. עוד גילם את ג'וני במחזה "Hello and Goodbye" מאת את'ול פוגרד, יאגו ב"אותלו", מלווליו ב"הלילה השנים עשר" ואת שיילוק במחזה "הסוחר מוונציה". ב-1997 זכה שר שוב בפרס אוליבייה על הופעתו בתפקיד סטנלי ספנסר במחזה "סטנלי".

ב-2001 גילם שר את דמותו של המלחין גוסטב מאהלר במחזה "Mahler's Conversion" מאת רונלד הארווד, על אודות החלטתו של מאהלר לוותר על אמונתו היהודית לפני שמונה למנצח ומנהל אמנותי בבית האופרה של וינה בשנת 1897. ב-2015 שיחק בתפקיד וילי לומן במחזה "מותו של סוכן".

בקולנוע הופיע שר בסרטים כגון "ינקים" (1979), "סופרמן 2" (1980), "שאדיי" (1985) ו"אריק הוויקינג" (1989). ב-1996 כיכב שר בעיבוד הקולנועי של הספר "הרוח בערבי הנחל", וב-1997 גילם את בנג'מין דיזראלי בסרט "הוד מלכותה גברת בראון".

בטלוויזיה הופיע שר במיני-סדרה "The History Man" משנת 1981 ובסדרה "The Jury" מ-2002. ב-2003 שיחק בעיבוד של "The Enormous Space", סיפור קצר מאת ג'יימס גראהם באלארד, בסדרה בשם "Home" ששודרה בערוץ BBC Four. ב-1999 השתתף בסדרת "הורנבלואר - ימאי וג'נטלמן" בתפקיד קולונל צרפתי בפרק "The Frogs and the Lobsters". ב-2008 הופיע בתפקיד קמע בסרט הקומדיה הבריטי "Three and Out", ובדמות עקיבא בסרט הטלוויזיה "אלוהים על דוכן הנאשמים".

שר לוהק לתפקיד ת'ראיין, אביו של תורין צינת-אלון, בסרטו של פיטר ג'קסון "ההוביט: מפלתו של סמאוג", אבל הוא הופיע רק במהדורה המורחבת של הסרט.

ב-2016 הופיע שר בתפקיד הראשי במחזה "המלך ליר", והוא היחיד בלהקה השייקספירית המלכותית שגילם גם את השוטה וגם את המלך ליר במחזה זה.

עבודות נוספות
ספריו של שר כוללים את ספר הזכרונות "Year of the King" (מ-1985), "Woza Shakespeare: Titus Andronicus in South Africa" (עם גרגורי דורן, 1997), "Beside Myself" (אוטוביוגרפיה, 2002), "Primo Time" (מ-2005), "Year of the Fat Knight" (מ-2015), ספר ציורים ורישומים, "Characters" (מ-1990), והרומנים "Middlepost" (מ-1989), "Cheap Lives" (מ-1995), "The Indoor Boy" (מ-1996) ו-"The Feast" (מ-1999).

שר כתב מחזות אחדים בהם  ב-2003, ו"פרימו" ב-2004. "פרימו" עובד לסרט באותו שם בשנת 2005. המחזה "The Giant" הוא הראשון שבו שר לא שיחק בעצמו, והוא הוצג בתיאטרון המפסטד. הדמויות הראשיות במחזה הן מיכלאנג'לו (בתקופה שיצר את הפסל "דוד"), לאונרדו דה וינצ'י והחניך שלהם ויטו.

ב-2005 ביים שר את המחזה "Breakfast With Mugabe" בתיאטרון סוואן בסטרטפורד-אפון-אייבון. ההפקה הועברה לתיאטרון סוהו באפריל 2006, ולתיאטרון הדוכסית חודש אחר כך. ב-2007 יצר סרט פשע דוקומנטרי עבור ערוץ 4 בשם "Murder Most Foul" על מולדתו דרום אפריקה. הסרט בוחן את הרצח הכפול של השחקן ברט גולדין ומעצב האופנה ריצ'רד בלום. ב-2011 הופיע שר בסדרת הטלוויזיה של ה-BBC "קו אפל ודק" בתפקיד גליקמן.

חיים אישיים
ב-2005 שר ובן זוגו - הבמאי גרגורי דורן, איתו הרבה לשתף פעולה מבחינה מקצועית - נרשמו באיחוד אזרחי, והיו אחד הזוגות הראשונים שעשו זאת בממלכה המאוחדת. בני הזוג התחתנו ב-21 בדצמבר 2015.

שר נפטר ב-3 בדצמבר 2021.

תפקידים בתיאטרון
 1972–1974: תפקידים שונים בתיאטרון אברימן, ליברפול
 1974: רינגו סטאר במחזה "ג'ון פול ג'ורג' רינגו וברט" מאת וילי ראסל בתיאטרון אברימן, במאי 1974. באוגוסט הועברה ההצגה לתיאטרון ליריק שבלונדון
 1982: "Goosepimples" מאת מייק לי בווסט אנד
 1982: השוטה במחזה "המלך ליר" בתיאטרון רויאל שייקספיר. הועבר למרכז האמנויות ברביקן בשנת 1983
 1984: המחזה "ריצ'רד השלישי" עם הלהקה השייקספירית המלכותית, הועבר למרכז האמנויות ברביקן ב-1985
 1985: "סיפור אהבה בשלושה פרקים" בתיאטרון אלברי בלונדון
 1987: שיילוק במחזה "הסוחר מוונציה" עם הלהקה השייקספירית המלכותית
 1987: הנרי ארווינג במחזה "Happy Birthday, Sir Larry" בתיאטרון המלכותי הלאומי בלונדון (מחווה ליום ההולדת ה-80 של לורנס אוליבייה)
 1991: "המשפט" ו"עלייתו הנמנעת של ארתורו אוי" בתיאטרון הלאומי
 1993: הנרי קאר במחזה "Travesties" במרכז האמנויות ברביקן עם הלהקה השייקספירית המלכותית
 1994–1995: המחזה "טיטוס אנדרוניקוס" בתיאטרון מרקט ביוהנסבורג. הועבר לתיאטרון הלאומי לסיבוב הופעות בממלכה המאוחדת
 1997: המחזה "סטנלי" בתיאטרון הלאומי (הוצג גם בברודוויי ב-Circle in the Square Theatre)
 1997: המחזה "סיראנו דה ברז'ראק" בתיאטרון ליריק
 1998–1999: המחזה "אגדת חורף" במרכז האמנויות ברביקן עם הלהקה השייקספירית המלכותית
 1999: "מקבת'" בתיאטרון סוואן בסטרטפורד-אפון-אייבון עם הלהקה השייקספירית המלכותית
 2000–2001: "מקבת'" ו"אגדת חורף" עם הלהקה השייקספירית המלכותית
 2002: העונה היעקובינית של הלהקה השייקספירית המלכותית שהועברה לווסט אנד
 2003: המחזה  בתיאטרון אלמיידה בלונדון
 2004: המחזה "פרימו" בתיאטרון קוסטלו של התיאטרון המלכותי הלאומי בלונדון (הועלה גם בברודוויי בתיאטרון מיוזיק בוקס ביולי ואוגוסט 2005)
 2007: קין במחזה "קין" בתיאטרון איבון ארנו בגילפורד. הועבר לתיאטרון אפולו בלונדון במאי.
 2008: פרוספרו במחזה "הסערה" בתיאטרון בקסטר בקייפטאון; בתיאטרון קורטיארד בסטרטפורד-אפון-אייבון, ובסיור הופעות בריצ'מונד, לידס, באת', נוטינגהאם ושפליד
 2010: תומאס סטוקמן במחזה "אויב העם" בתיאטרון שפילד קרוסיבל
 2012: תפקיד ראשי במחזה "Travelling Light" בתיאטרון המלכותי הלאומי
 2013: וילהלם פויגט במחזה "The Captain of Köpenick" בתיאטרון אוליבייה של התיאטרון המלכותי הלאומי
 2014: פלסטף במחזה "הנרי הרביעי, חלק ראשון" ו"הנרי הרביעי, חלק שני" עם הלהקה השייקספירית המלכותית
 2015: וילי לומן במחזה "מותו של סוכן" מאת ארתור מילר עם הלהקה השייקספירית המלכותית
 2016: התפקיד הראשי במחזה "המלך ליר" עם הלהקה השייקספירית המלכותית

פילמוגרפיה
קולנוע
 שנה שם שם באנגלית תפקיד הערות 1976 The Madness איש מיליציה / צעיר בבית קפה 1978 ITV Playhouse מוריס בפרק "Cold Harbour" 1979 מסלול התנגשות Collision Course טאסיק סרט טלוויזיה Play for Today נתן בפרק "The Out of Town Boys" One Fine Day מר אלפרט סרט טלוויזיה Yanks G.I. 1980 סופרמן 2 Superman II Bell Boy 1985 שאדיי Shadey אוליבר שאדיי 1989 אריק הוויקינג Erik the Viking לוקי 1990 Screenplay דייוויד סמואלס בפרק "The Land of Dreams" 1992 The Comic Strip Presents... בפרק "The Crying Game" 1993Genghis Cohn ג'נגיס כהן 1994 Shakespeare: The Animated Tales ריצ'רד השלישי, מלך אנגליה 1995 מדריך המרעיל הצעיר The Young Poisoner's Handbook ד"ר ארנסט זיגלר Look at the State We're In! הדון 1996 הרוח בערבי הנחל The Wind in the Willows חיים ובועטים Indian Summer ג'ק 1997 הוד מלכותה גברת בראון Mrs. Brown בנג'מין דיזראלי אבן הירח The Moonstone סרג'נט קאף 1998 שייקספיר מאוהב Shakespeare in Love ד"ר מות' 1999 אגדת חורף The Winter's Tale לאונטס, מלך סיציליה 2000 The Miracle Maker בן אזרה 2001 מקבת' Macbeth מקבת' 2004 חוק מרפי Murphy's Law פרנק ג'רמיצ'רצ'יל: שנות הוליווד Churchill: The Hollywood Years אדולף היטלר 2005 A Higher Agency שף Great Performances פרימו לוי פרימו Primo פרימו לוי 2008 Three and Out מוריס 2010 איש הזאב The Wolfman ד"ר הונגר 2013 ההוביט: מפלתו של סמאוג The Hobbit: The Desolation of Smaug ת'ראיין 2014 War Book דייוויד

טלוויזיה
 שנה שם שם באנגלית תפקיד הערות 1981 The History Man הווארד קירק מיני-סדרה 1995 רגל אחת בקבר One Foot in the Grave מר פרות'רו בפרק "Rearranging the Dust" 1999 הורנבלואר - ימאי וג'נטלמן Hornblower קולונל מונקוטנט בפרק "The Frogs and the Lobsters" 2002 The Jury ג'רלד לואיס QC מיני-סדרה 2003 Home ג'רלד בלאנטיין סרט טלוויזיה 2007 The Company רבי עזרא בן עזרא מיני-סדרה 2008 אלוהים על דוכן הנאשמים God on Trial עקיבא סרט טלוויזיה 2011 קו אפל ודק The Shadow Line פיטר גליקמן סדרת טלוויזיה (2 פרקים) 2013 מיס מארפל Agatha Christie's Marple רפיאל בפרק "הרצח באיים הקריביים"

פרסים ומועמדויות
פרסי באפט"א לטלוויזיה
מועמדות אחת
 פרס באפט"א לטלוויזיה שנה מועמדות עבור קטגוריה תוצאה 2008 פרימו פרס באפט"א לטלוויזיה לשחקן הטוב ביותר 

פרסי לורנס אוליבייה
2 זכיות, 4 מועמדויות
 פרס לורנס אוליבייה שנה מועמדות עבור קטגוריה תוצאה 1983 המלך ליר פרס אוליבייה לשחקן הטוב ביותר בתפקיד משנה  1985 ריצ'רד השלישי וסיפור אהבה בשלושה פרקים פרס אוליבייה לשחקן הטוב ביותר  1997 סטנלי  2000 אגדת חורף 

פרסי דרמה דסק
זכייה אחת ומועמדות אחת
 פרס דרמה דסק שנה מועמדות עבור קטגוריה תוצאה 2006 פרימו הופעת יחיד מצטיינת 

פרסי התיאטרון של איבנינג סטנדרד
זכייה אחת ומועמדות אחת
 פרסי התיאטרון של האיבנינג סטנדרד שנה מועמדות עבור קטגוריה תוצאה 1985 ריצ'רד השלישי השחקן הטוב ביותר 

פרסי הקולנוע הבריטי של איבנינג סטנדרד
זכייה אחת ומועמדות אחת
 פרסי הקולנוע הבריטי של איבנינג סטנדרד שנה מועמדות עבור קטגוריה תוצאה1997 הוד מלכותה גברת בראון פרס פיטר סלרס לקומדיה 

פרסי גילדת שחקני המסך
זכייה אחת ומועמדות אחת
 פרס גילדת שחקני המסך שנה מועמדות עבור קטגוריה תוצאה1997 שייקספיר מאוהב צוות השחקנים הטוב ביותר בסרט קולנוע 

פרסי התיאטרון בממלכה המאוחדת (TMA)
זכייה אחת ומועמדות אחת
 פרסי התיאטרון בממלכה המאוחדת שנה מועמדות עבור קטגוריה תוצאה1997 טיטוס אנדרוניקוס השחקן הטוב ביותר במחזה 

פרסי טוני
מועמדות אחת
 פרס טוני שנה מועמדות עבור קטגוריה תוצאה1997 סטנלי השחקן הטוב ביותר במחזה 

אותות כבוד
 1998: דוקטור לשם כבוד מאוניברסיטת ליברפול
 2000: אביר מפקד מסדר האימפריה הבריטית (KBE) על תרומתו לתחום התיאטרון
 2007: דוקטור לשם כבוד מאוניברסיטת ווריק
 2010: דוקטור לשם כבוד מאוניברסיטת קייפטאון

קישורים חיצוניים




הערות שוליים

קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:אישים זוכי פרס דרמה דסק
קטגוריה:שחקנים הומוסקסואלים
קטגוריה:להט"בים יהודים
קטגוריה:להט"בים בריטים
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:יהודים דרום אפריקאים
קטגוריה:בריטים ממוצא יהודי-ליטאי
קטגוריה:אנגלים שנולדו ב-1949
קטגוריה:אנגלים שנפטרו ב-2021